CELEX: 62017TN0099
Language: ro
Date: 2017-02-16 00:00:00
Title: Cauza T-99/17: Acțiune introdusă la 16 februarie 2017 – Eutelsat/GSA

8.5.2017   
            
            
               RO
            
            
               Jurnalul Oficial al Uniunii Europene
            
            
               C 144/48
            
         Acțiune introdusă la 16 februarie 2017 – Eutelsat/GSA
   (Cauza T-99/17)
   (2017/C 144/67)
   Limba de procedură: engleza
   
      Părțile
   
   
      Reclamantă: Eutelsat SA (Paris, Franța) (reprezentant: L. de la Brosse, avocat)
   
      Pârâtă: Agenția GNSS European
   
      Concluziile
   
   Reclamanta solicită Tribunalului:
   
               —
            
            
               declararea acțiunii drept inadmisibilă;
            
         
               —
            
            
               admiterea cererii formulate de reclamantă privind măsurile de investigare;
            
         
               —
            
            
               anularea (i) deciziei de respingere a „ofertei finale celei mai bune” a reclamantei, adoptată de Agenție în legătură cu anunțul de participare nr. GSA/CD/14/14 – „operator de servicii Galileo”, notificată la 29 noiembrie 2016, precum și (ii) a deciziei de atribuire a contractului unui alt ofertant pentru operarea și întreținerea sistemului Galileo;
            
         
               —
            
            
               obligarea pârâtei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă nouă motive.
   
               1.
            
            
               Primul motiv, întemeiat pe faptul că ofertantul clasat pe prima poziție și-a modificat candidatura în cursul procedurii, cu nerespectarea (i) caietului de sarcini și (ii) a principiului egalității de tratament a ofertanților.
            
         
               2.
            
            
               Al doilea motiv, întemeiat pe faptul că în cursul procedurii Agenția a modificat conținutul criteriilor financiare pentru selectarea ofertelor.
            
         
               3.
            
            
               Al treilea motiv, întemeiat pe faptul că metoda utilizată de Agenție pentru clasificarea criteriilor privind prețul nu a permis alegerea ofertei care era cea mai avantajoasă din punct de vedere economic.
            
         
               4.
            
            
               Al patrulea motiv, întemeiat pe faptul că structura comitetului de evaluare nu era conformă cu regulile iar imparțialitatea acesteia nu poate fi garantată.
            
         
               5.
            
            
               Al cincilea motiv, întemeiat pe faptul că ofertantul clasat pe prima poziție a depus o ofertă anormal de joasă.
            
         
               6.
            
            
               Al șaselea motiv, întemeiat pe încălcarea regulilor transparenței și egalității de tratament a candidaților, precum și pe un avantaj contrar regulilor privind conflictele de interese.
            
         
               7.
            
            
               Al șaptelea motiv, întemeiat pe faptul că Agenția a săvârșit o serie de erori în ceea ce privește criteriile de atribuire calitative.
            
         
               8.
            
            
               Al optulea motiv, întemeiat pe faptul că Agenția nu și-a respectat obligația de motivare suficientă a deciziilor contestate.
            
         
               9.
            
            
               Al nouălea motiv, întemeiat pe faptul că valoarea contractului este mult mai scăzută decât valoarea totală indicată în anunțul de participare publicat de Agenție și în oferta finală cea mai bună a Eutelsat.